Donald Tusk

Donald Franciszek Tusk (sündinud 22. aprillil 1957 Gdańskis) on Poola poliitik, kes oli aastatel 2007–2014 ja on uuesti aastast 2023 Poola peaminister ning oli aastatel 2014–2019 Euroopa Ülemkogu eesistuja. 

 Poliitiline karjäär  

Donald Tusk osales 2005. aasta Poola presidendivalimistel ja saavutas Lech Kaczyński järel teise koha. Teises voorus jäi ta Kaczyńskile alla, kogudes 45,96% häältest."Wybory prezydenckie 2005 – Wyniki ponownego głosowania". pkw.gov.pl, 2005. Vaadatud 7.12.2014. Poola keeles. 

Donald Tusk on olnud liberaaldemokraatliku erakonna Kodanikuplatvorm esimees. Parlamendivalimistel 2007. aastal sai Kodanikuplatvorm parima tulemuse ning moodustas valitsuse. 9. novembril 2007 nimetati Tusk Poola peaministriks"Poľským premiérom sa stal Donald Tusk". noviny.sk, 9. november 2007. Vaadatud 7.12.2014. Slovaki keeles. , olles selles ametis 16. novembrist 2007 kuni 22. septembrini 2014.

Augustis 2014 jõudsid Euroopa Liidu liikmesriigid kokkuleppele, et Donald Tuskist saab Euroopa Ülemkogu alaline eesistuja. Seetõttu esitas ta 9. septembril 2014 tagasiastumispalve peaministri ametikohalt, mille president Bronisław Komorowski 11. septembril ka rahuldas. Tusk jäi edasi peaministri kohusetäitjaks kuni Ewa Kopaczi valitsuse moodustamiseni.

Aastatel 2019–2022 oli Tusk Euroopa Rahvapartei esimees. 

11. detsembril 2023 valis Poola parlament Donald Tuski uuesti Poola peaministriks.

 Isiklikku 
Donald Tusk on kašuubi päritolu.
pisi|150px|left|Donald Tusk Tallinnas, 2017 (Jaan Künnapi foto)
Tunnustus

 13. mai 2010 – Karl Suure auhind tegevuse eest Euroopa ühtsuse edendamisel

 2012 – Euroopa poliitilise kultuuri auhind
 2014 – Maarjamaa Risti I klassi teenetemärk
 2019 – Vürst Jaroslav Targa I järgu orden

 Viited 

 Välislingid 
Donald Tuski kampaanialeht

Kategooria:Poola peaministrid
Kategooria:Gdański ülikooli vilistlased
Kategooria:Maarjamaa Risti I klassi teenetemärgi kavalerid
Kategooria:Sündinud 1957